Benin Republica del Benin République du Bénin El Benin. xe un Stato picenin de l'Africa Oxidental. El confina co el Togo a ovest, el Burkina Faso e el Nizer a nord, la Nizeria a est; l'Oseano Atlantego lo bagna a sud. El paese no ga montagne de rilievo. La magioranza del teritorio xe savana e tere semi-aride. El regno del Dahomey xera formà da tanti grupi etnici. La cultura dava importanza a la formasion militare. Anche le done gavea i so grupi militari speciali. El regno esportava s-ciavi dal XVII secolo fin al 1885. El regno el perdea el control de la region, fin che i francexi ga stabilio la colonia inte el 1892. El Dahomey xe diventà indipendente inte el 1960. Dopo dodeze ani de instabiltà pułìtega, on colpo de Stato militare guidà da Mathieu Kérékou ga preso el poder, istituì na ditatura militare marxista, e cambià el nome del paexe in Benin. Nicéphore Soglo xe diventa president en tel 1991. Inte el 2006, Yayi Boni ga vinto le elesion e l'è diventà el novo presidente del Benin. La cavedal xe Porto Novo, ma el governo se cata a Cotonou. Ance se el paexe xe picolo, ghe 50 grupi etnici. I pì importanti xe i fon, i yoruba, i aja, i bariba, i ayzo, i fulbe e i gun. La majoria de la popolasion segue el vodù. I cristiani xe el 30% e I musulmani el 20%. La majoria de la popolasion la laora inte el campo agricolo. La produsion xe par el consumo interno. No ghe industrie de rilievo. Ghe poco turismo e i investimenti esteri xe de poco conto. El nome Benin no ga nisuna relasion co el regno del Benin. El nome l'è stà tolto dal Golfo del Benin, dove el paexe se troa. El nome Dahomey xera un nome fon, e rapresentaa solo na minoria de la popolasion. La cavedal comercial se ciama Cotonou. El nome vien da la lengoa fon e vol dir "el lago de i morti". La cità xe costruia rente de na laguna dove se dixe che i morti andaa a vivar.